สวัสดีค่ะ คือหนูมีอาการปวดท้องน้อยข้างซ้ายแบบบิดเกร็ง ปวดมากเลยค่ะ และพอปวดแบบนี้ได้สักพักก็ย้ายมาปวดข้างขวาตั้งแต่ตรงสะดือลงไปถึงท้องน้อย หลังจากนั้นก็หายปวดถ้าไม่ขยับตัว พอขยับตัวจะเจ็บมากเลยค่ะ ช่วงแรกๆนะลุกเดินไม่ได้เลย ลุกไม่ได้ แล้วก็รู้สึกอยากจะอาเจียนแต่ไม่อาเจียน และที่สำคัญหนูปัสสาวะเป็นสีน้ำตาลแดงๆ ไม่รู้ว่าปัสสาวะเป็นเลือดหรือเปล่านะคะ เป็นแบบนี้มา 2 ครั้งแล้วค่ะ ไปหามาแล้วทั้งสองครั้งแต่ก็บอกว่าเป็นเพราะอาหารที่กิน แต่หนูก็สงสัยว่า กินแค่ผัดซีอิ๊วอย่างเดียว จะทำให้ปวดท้องได้ไงเพราะปกติก็กินก็ไม่ได้เป็นอะไร ตอนไปตรวจเข้าก็จะเอาอันที่ฟังหัวใจหนะค่ะมาฟังตรงท้อง แล้วก็กดท้องถามว่าเจ็บไหม หนูบอกว่าเจ็บ แล้วก็บอกว่าเสร็จแล้วตรวจไม่ถึงสามนาทีเลยค่ะไม่กล้าไปตรวจอีกกลัวเพราะทุกครั้งที่ไปก็แบบเดิม อยากจะถามว่าหนูเป็นอะไรมากกว่าเป็นเพราะอาหารที่กินไหมคะ ขอบค่ะ
สวัสดีค่ะ อาการปวดท้องด้านซ้ายดังกล่าวมาอาจเกิดจาก-กล้ามเนื้อหน้าท้องอักเสบ มีจุดกดเจ็บชัดเจน สัมพันธ์กับท่าทาง-อวัยวะภายในอุ้งเชิงกราน เช่น ท่อนำไข่ ปีกมดลูก มดลูกมีการอักเสบ อาจมีไข้ ปวดท้องน้อย และมีตกขาวผิดปกติ มักเป็นเฉียบพลัน-ลำไส้อักเสบ ทำให้ปวดท้องบิด ถ่ายเหลว-กระเพาะปัสสาวะอักเสบหรือกรวยไตอักเสบจะมีอาการ ปัสสาวะแสบขัด มีไข้สูง หนาวสั่น-มีนิ่วในทางเดินปัสสาวะ จะมีอาการปัสสาวะแสบขัดและปนเลือดในกรณีนี้หากรักษามาแล้วยังไม่ดีขึ้น ควรกลับไปพบแพทย์เพื่อตรวจซ้ำ โดยแจ้งว่าเคยรักษาแล้วไม่ทุเลา ตอนนี้มีปัสสาวะเป็นสีน้ำตาลแดงๆ อาจจะต้องมีการตรวจปัสสาวะเพิ่มเติมค่ะการดูแลตัวเองเบื้องต้น พักผ่อน งดยกของหนัก รับประทานอาหารอ่อนๆและสุกสะอาด ดื่มน้ำมากๆ รับประทานยาแก้ปวด ยาแก้อักเสบที่ไม่ใช่สเตียรอยด์เพื่อบรรเทาอาการปวด